### NN 77/2015 (15.7.2015.), Odluka Agencije za elektroničke medije klasa: 612-12/15-09/0002, urbroj: 567-02/01-15-02 od 1. srpnja 2015.

VIJEĆE ZA ELEKTRONIČKE MEDIJE

1485

Vijeće za elektroničke medije, u sastavu Mirjana Rakić, predsjednica Vijeća, Damir Hajduk, zamjenik predsjednice Vijeća te Suzana Kunac, Alemka Lisinski, Vesna Roller, Gordana Simonović i Robert Tomljenović, kao članovi Vijeća, na temelju odredbe članka 64. stavka 6. Zakona o elektroničkim medijima (»Narodne novine« broj 153/09, 84/11, 94/13 i 136/13), članka 12. stavka 1. Pravilnika o Fondu za poticanje pluralizma i raznovrsnosti elektroničkih medija (»Narodne novine« broj 150/13) i članka 21. stavka 1. podstavka 16. Statuta Agencije za elektroničke medije (»Narodne novine« broj 90/10), u postupku pokrenutom po službenoj dužnosti, radi sufinanciranja audiovizualnih i radijskih programa iz sredstava Fonda za poticanje pluralizma i raznovrsnosti elektroničkih medija u 2015., na 31-15 sjednici održanoj 1. srpnja 2015., donosi

ODLUKU

I. Na temelju provedenog Javnog natječaja broj 01/15 za raspodjelu sredstava Fonda za poticanje pluralizma i raznovrsnosti elektroničkih medija – nakladnika radija, neprofitnih pružatelja medijskih usluga televizije i radija iz članka 19. i 79. ZEM-a, neprofitnih pružatelja elektroničkih publikacija, neprofitnih proizvođača audiovizualnih i radijskih programa za 2015. i 2016. godinu (»Narodne novine« broj 31/15, dalje u tekstu: Javni natječaj) dodijeljena su ukupna sredstva za:

– 108 nakladnika radija te 1 neprofitnog pružatelja medijske usluge radija iz članka 19. i 79. ZEM-a u iznosu od =28.132.002,62 kuna,

– 1 neprofitnog pružatelja medijske usluge televizije iz članka 19. i 79. ZEM-a u iznosu od =150.000,00 kuna,

– 15 neprofitnih pružatelja elektroničkih publikacija u iznosu od =1.944.001,67 kuna,

– 1 neprofitnog proizvođača audiovizualnog programa u iznosu od =117.000,00 kuna,

– 1 neprofitnog proizvođača radijskog programa u iznosu od =119.000,00 kuna.

2015. godina

Nakladnicima radija te neprofitnim pružateljima medijskih usluga radija iz članka 19. i 79. ZEM-a dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

**[**TABELA**](dodatni/436834.pdf)**

Neprofitnim pružateljima elektroničkih publikacija dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |
| --- | --- | --- | --- |
| Naziv | Ukupno tražena sredstva | Prosječno bodova | Dodjeljena sredstva |
| CESI – Centar za edukaciju, savjetovanje i istraživanje | 158.880,00 | 75 | 83.059,88 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Pokret otpora | 158.880,00 | 75 | 83.059,88 |
| CroL – Udruga za medijski aktivizam | 62.000,00 | 95 | 41.055,95 |
| Poticanje svijesti o ravnopravnosti rodnih identiteta i spolnoj orijentaciji |  |  |  |
| Višestruka diskriminacija/pluralnost LGBT identiteta – ravnopravnost gejeva, lezbijki, biseksualnih i transrodnih osoba | 62.000,00 | 95 | 41.055,95 |
| Dom kulture Zagreb | 58.000,00 | 95 | 38.407,18 |
| Ostvarivanje prava građana na javno informiranje |  |  |  |
| Javne politike s figom u džepu | 58.000,00 | 95 | 38.407,18 |
| Građanska inicijativa NG Buntovnici | 110.220,00 | 88 | 67.608,90 |
| Ostvarivanje prava građana na javno informiranje |  |  |  |
| Bez predrasuda i stereotipa | 110.220,00 | 88 | 67.608,90 |
| Hrvatsko kulturno vijeće | 158.273,36 | 90 | 99.291,29 |
| Ostvarivanje prava građana na javno informiranje |  |  |  |
| Otvoreni dijalog: Događaji, argumenti i stavovi | 158.273,36 | 90 | 99.291,29 |
| Kulturni klub | 130.000,00 | 75 | 67.961,89 |
| Poticanje kulturne raznolikosti i njegovanja baštine |  |  |  |
| Film i hrvatsko društvo | 130.000,00 | 75 | 67.961,89 |
| Prostor rodne i medijske kulture K-zona | 170.000,00 | 90 | 106.647,89 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Rodna prizma za ravnopravnije društvo | 170.000,00 | 90 | 106.647,89 |
| Udruga Nogomet Plus | 170.000,00 | 82 | 97.168,07 |
| Ostvarivanje prava građana na javno informiranje |  |  |  |
| Ilegalne potpore u sportu, »legalne potpore« u diskriminaciji | 170.000,00 | 82 | 97.168,07 |
| Udruga za nezavisnu medijsku kulturu | 97.500,00 | 95 | 64.563,79 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Vladavina prava | 97.500,00 | 95 | 64.563,79 |
| Udruga za promicanje civilnog društva, medijske kulture i razmjene informacija – TRIS | 170.000,00 | 100 | 118.497,65 |
| Ostvarivanje prava građana na javno informiranje |  |  |  |
| Ljudi II | 170.000,00 | 100 | 118.497,65 |
| Udruga za promicanje filmske kulture i filmskog izdavaštva FILM I DOBRO | 97.300,00 | 80 | 54.257,98 |
| Razvoj umjetnosti |  |  |  |
| Nova autorska kritika | 97.300,00 | 80 | 54.257,98 |
| Udruga za promicanje medijske kulture, umjetnosti i tolerancije Lupiga – svijet kroz obične oči | 140.000,00 | 94 | 91.731,12 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Ustavne vrednote u doba krize | 140.000,00 | 94 | 91.731,12 |
| Udruga za promicanje vizualnih umjetnosti i kulturnu djelatnost – Vizkultura | 40.000,00 | 90 | 25.093,62 |
| Razvoj umjetnosti |  |  |  |
| Vizkulturiranje društva | 40.000,00 | 90 | 25.093,62 |
| Udruga ZG – za promicanje proizvodnih djelatnosti, turizma i samozapošljavanja | 28.111,29 | 85 | 16.655,61 |
| Razvoj znanosti |  |  |  |
| Znanost i mi | 28.111,29 | 85 | 16.655,61 |
| Ukupno | 1.590.284,65 | 1.234 | 972.000,83 |

Neprofitnim proizvođačima radijskog programa dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |
| --- | --- | --- | --- |
| Naziv | Ukupno tražena sredstva | Prosječno bodova | Dodijeljena sredstva |
| Udruga za razvoj radijskih programa Radio mreža | 70.000,00 | 85 | 59.500,00 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Halo, halo, ovdje slobodno društvo! | 70.000,00 | 85 | 59.500,00 |
| Ukupno | 70.000,00 | 85 | 59.500,00 |

2016. godina

Nakladnicima radija te neprofitnim pružateljima medijskih usluga radija iz članka 19. i 79. ZEM-a dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

**[**TABELA**](dodatni/436835.pdf)**

Neprofitnim pružateljima medijskih usluga televizije iz članka 19. i 79. ZEM-a dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |
| --- | --- | --- | --- |
| Naziv | Ukupno tražena sredstva | Prosječno bodova | Dodijeljena sredstva |
| SVEUČILIŠTE U ZAGREBU, FAKULTET POLITIČKIH ZNANOSTI | 200.000,00 | 150 | 150.000,00 |
| Poticanje kvalitetnih programa za djecu i mlade kojima je cilj promicanje njihove dobrobiti |  |  |  |
| Alter ego | 100.000,00 | 75 | 75.000,00 |
| Razvoj odgoja i obrazovanja |  |  |  |
| Akademska četvrt | 100.000,00 | 75 | 75.000,00 |
| Ukupno | 200.000,00 | 150 | 150.000,00 |

Neprofitnim pružateljima elektroničkih publikacija dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |
| --- | --- | --- | --- |
| Naziv | Tražena sredstva | Prosječno bodova | Dodijeljena sredstva |
| CESI – Centar za edukaciju, savjetovanje i istraživanje | 170.000,00 | 75 | 59.442,03 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Pokret otpora | 170.000,00 | 75 | 59.442,03 |
| CroL – Udruga za medijski aktivizam | 170.000,00 | 95 | 75.293,24 |
| Poticanje svijesti o ravnopravnosti rodnih identiteta i spolnoj orijentaciji |  |  |  |
| Višestruka diskriminacija/pluralnost LGBT identiteta – ravnopravnost gejeva, lezbijki, biseksualnih i transrodnih osoba | 170.000,00 | 95 | 75.293,24 |
| Dom kulture Zagreb | 170.000,00 | 95 | 75.293,24 |
| Ostvarivanje prava građana na javno informiranje |  |  |  |
| Javne politike s figom u džepu | 170.000,00 | 95 | 75.293,24 |
| Građanska inicijativa NG Buntovnici | 220.440,00 | 88 | 90.439,16 |
| Ostvarivanje prava građana na javno informiranje |  |  |  |
| Bez predrasuda i stereotipa | 220.440,00 | 88 | 90.439,16 |
| Hrvatsko kulturno vijeće | 158.273,36 | 90 | 66.410,05 |
| Ostvarivanje prava građana na javno informiranje |  |  |  |
| Otvoreni dijalog: Događaji, argumenti i stavovi | 158.273,36 | 90 | 66.410,05 |
| Kulturni klub | 130.000,00 | 75 | 45.455,67 |
| Razvoj i poticanje programa medijske pismenosti |  |  |  |
| Film i hrvatsko društvo | 130.000,00 | 75 | 45.455,67 |
| Kurziv – Platforma za pitanja kulture, medija i društva | 222.078,00 | 80 | 82.828,34 |
| Poticanje kulturne raznolikosti i njegovanja baštine |  |  |  |
| Kultura participacije | 222.078,00 | 80 | 82.828,34 |
| Prostor rodne i medijske kulture K-zona | 170.000,00 | 90 | 71.330,44 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Rodna prizma za ravnopravnije društvo | 170.000,00 | 90 | 71.330,44 |
| Udruga Nogomet Plus | 170.000,00 | 82 | 64.989,95 |
| Ostvarivanje prava građana na javno informiranje |  |  |  |
| Ilegalne potpore u sportu, »legalne potpore« u diskriminaciji | 170.000,00 | 82 | 64.989,95 |
| Udruga za nezavisnu medijsku kulturu | 170.000,00 | 95 | 75.293,24 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Vladavina prava | 170.000,00 | 95 | 75.293,24 |
| Udruga za promicanje civilnog društva, medijske kulture i razmjene informacija – TRIS | 170.000,00 | 100 | 79.256,04 |
| Ostvarivanje prava građana na javno informiranje |  |  |  |
| Ljudi II | 170.000,00 | 100 | 79.256,04 |
| Udruga za promicanje filmske kulture i filmskog izdavaštva FILM I DOBRO | 134.000,00 | 80 | 49.977,93 |
| Razvoj umjetnosti |  |  |  |
| Nova autorska kritika | 134.000,00 | 80 | 49.977,93 |
| Udruga za promicanje medijske kulture, umjetnosti i tolerancije Lupiga – svijet kroz obične oči | 170.000,00 | 94 | 74.500,68 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Ustavne vrednote u doba krize | 170.000,00 | 94 | 74.500,68 |
| Udruga za promicanje vizualnih umjetnosti i kulturnu djelatnost – Vizkultura | 120.000,00 | 90 | 50.350,90 |
| Razvoj umjetnosti |  |  |  |
| Vizkulturiranje društva | 120.000,00 | 90 | 50.350,90 |
| Udruga ZG – za promicanje proizvodnih djelatnosti, turizma i samozapošljavanja | 28.111,29 | 85 | 11.139,95 |
| Razvoj znanosti |  |  |  |
| Znanost i mi | 28.111,29 | 85 | 11.139,95 |
| Ukupno | 2.372.902,65 | 1.314 | 972.000,84 |

Neprofitnim proizvođačima audiovizualnog programa dodijeljena su sredstva Fonda za poticanje pluralizma i raznovrsnosti elektroničkih medija kako slijedi:

|  |  |  |  |
| --- | --- | --- | --- |
| Naziv | Tražena sredstva | Prosječno bodova | Dodijeljena sredstva |
| Udruga Filmska klapa | 130.000,00 | 90 | 117.000,00 |
| Razvoj umjetnosti |  |  |  |
| KRATKI REZOVI, emisija o filmu | 130.000,00 | 90 | 117.000,00 |
| Ukupno | 130.000,00 | 90 | 117.000,00 |

Neprofitnim proizvođačima radijskog programa dodijeljena su sredstva Fonda za poticanje pluralizma i raznovrsnosti elektroničkih medija u 2016. kako slijedi:

|  |  |  |  |
| --- | --- | --- | --- |
| Naziv | Tražena sredstva | Prosječno bodova | Dodijeljena sredstva |
| Udruga za razvoj radijskih programa Radio mreža | 70.000,00 | 85 | 59.500,00 |
| Poticanje razvoja svijesti o ravnopravnosti spolova i drugih najviših vrednota ustavnoga poretka |  |  |  |
| Halo, halo, ovdje slobodno društvo! | 70.000,00 | 85 | 59.500,00 |
| Ukupno | 70.000,00 | 85 | 59.500,00 |

II. Pružatelji medijskih usluga iz točke I. izreke ove Odluke dužni su s Agencijom za elektroničke medije potpisati Ugovor o dodjeli sredstava Fonda za poticanje pluralizma i raznovrsnosti elektroničkih medija u roku od 30 dana od dana izvršnosti ove Odluke.

III. Pružatelji medijskih usluga iz točke I. izreke ove Odluke dužni su dodijeljena sredstva upotrijebiti prema ovoj Odluci i prijavi na Javni natječaj broj 01/15 za raspodjelu sredstava Fonda za poticanje pluralizma i raznovrsnosti elektroničkih medija nakladnika radija, neprofitnih pružatelja medijskih usluga televizije i radija iz članka 19. i 79. ZEM-a, neprofitnih pružatelja elektroničkih publikacija, neprofitnih proizvođača audiovizualnih i radijskih programa za 2015. i 2016. godinu.

IV. Agencija za elektroničke medije će ukupno dodijeljena sredstva isplatiti na žiro-račun pružatelja medijskih usluga iz točke I. izreke ove Odluke i to na način:

– 40% ukupno dodijeljenih sredstava isplaćuje u roku od 20 dana od dana potpisivanja Ugovora o dodjeli sredstava,

– 40% ukupno dodijeljenih sredstava u roku od 20 dana od dana prihvaćanja pravdanja za 2015. godinu

– 20% ukupno dodijeljenih sredstava u roku od 20 dana od dana prihvaćanja pravdanja dodijeljenih sredstava.

Isplata iz prethodnog stavka uvjetuje se time da su podmirene financijske obveze prema državnom proračunu i/ili Agenciji za elektroničke medije, da račun preko kojega vrši plaćanja ne smije biti blokiran te da Pružatelj medijske usluge mora imati opravdana sva dodijeljena sredstva iz ranije realiziranih natječaja dodijeljenih sredstava Fonda.

Po usvojenom pravdanju dodijeljenih sredstava Fonda za 2015. godinu, a prije isplate drugog dijela sredstava, Pružatelj medijske usluge je dužan dostaviti potvrdu (obavijest) nadležnog tijela da mu je dodijeljena potpora male vrijednosti u 2014., 2015. i 2016. godini u određenom iznosu, ili izjavu ovjerenu kod javnog bilježnika o tome jesu li mu u razdoblju 2014., 2015. i 2016. dodijeljene državne potpore u određenom iznosu.

Ukoliko se po dostavljenoj potvrdi iz prethodnog stavka ovoga članka utvrdi da su Pružatelju medijske usluge u prethodne 3 godine dodijeljena sredstva u iznosu većem od € 200.000,00 Agencija će obustaviti isplatu dodijeljenih sredstava Fonda.

V. Pružatelji medijskih usluga dužni su do 31. prosinca 2015. godine odnosno do 31. prosinca 2016. godine proizvesti i objaviti programe sukladno Prijavi na natječaj i količinama utvrđenim u točki I. ove Odluke, a snimke proizvedenog i objavljenog programa/sadržaja koje će se poticati sredstvima Fonda čuvati do donošenja odluke o pravdanju sredstava Fonda. Kod pravdanja emisija iz točke VII. izreke ove Odluke, uz datum objave određene emisije, navodi se i tema/teme koje su obrađivane.

VI. Pružatelji medijskih usluga iz točke I. ove Odluke dužni su sve proizvedene i objavljene programe/sadržaje na kraju označiti da su sufinancirani sredstvima Fonda za poticanje pluralizma i raznovrsnosti elektroničkih medija.

VII. Pružatelji medijskih usluga iz točke I. izreke ove Odluke dužni su do 31. siječnja 2016. odnosno do 31. siječnja 2017. godine dostaviti programsko izvješće, a do 28. veljače 2016. godine odnosno do 28. veljače 2017. godine financijsko izvješće o namjenskom trošenju odobrenih sredstava i ostvarivanja programa za koja su dodijeljena.

VIII. Izvješće iz točke VII. izreke ove Odluke Pružatelji medijskih usluga su dužni dostaviti putem web aplikacije koja se nalazi na internetskoj stranici Agencije.

IX. Pružatelji medijskih usluga iz točke I. izreke ove Odluke, osim izvješća iz točke VII. izreke ove Odluke, dužni su Agenciji za elektroničke medije omogućiti nesmetano praćenje trošenja odobrenih sredstava Fonda za poticanje pluralizma i raznovrsnosti elektroničkih medija i ostvarivanje svakog pojedinog programa i u okviru redovitog nadzora nad poštivanjem programskih načela i obveza i u okviru izravnog nadzora.

X. Agencija za elektroničke medije ovlaštena je u svakom trenutku od Pružatelja medijske usluge iz točke I. izreke ove Odluke zatražiti i očitovanje o poštivanju dinamike realizacije i namjene dodijeljenih sredstava i/ili u tu svrhu obaviti izvanredni ili izravni nadzor.

XI. Pružatelji medijskih usluga iz točke I. izreke ove Odluke dužni su prilikom potpisivanja Ugovora o dodijeli sredstava dostaviti valjane bjanko zadužnice radi osiguranja tražbine Agencije za elektroničke medije u iznosu ukupno dodijeljenih sredstava.

XII. Agencija za elektroničke medije pridržava pravo ukidanja dijela ove Odluke u slučaju da Pružatelji medijskih usluga iz točke I. izreke ove Odluke ne ispune koju od obveza iz ove Odluke ili je ne ispuni u roku.

XIII. Pružatelji medijskih usluga iz točke I. izreke ove Odluke koji ne koriste odobrena sredstva ili ih koriste suprotno odredbama Pravilnika o Fondu za poticanje pluralizma i raznovrsnosti elektroničkih medija, odnosno ne ostvaruju programe ili ih ostvaruju suprotno odredbama tog Pravilnika te suprotno potpisanom ugovoru o dodjeli sredstava, dužni su po odluci Vijeća za elektroničke medije vratiti odobrena sredstva Fonda uvećana za iznos kamatne stope za iznos povrata državnih potpora sukladno odluci Komisije, počevši od dana korištenja državne potpore do povrata, u roku od trideset dana od dana dostave te odluke.

XIV. Prijavama neprofitnih pružatelja elektroničkih publikacija Centar za cjeloviti razvoj, Info zona, Udruga Jedna nova poruka, Udruga Slobodni Filozofski, Udruga studenata za promicanje kulturnih sadržaja »Ziher«, Udruga U ime obitelji i Udruga za razvoj audio vizualne umjetnosti Metamedij nisu dodijeljena sredstva Fonda budući da ponuđeni projekt nije dobio najmanje 50% od ukupnog broja mogućih bodova prijavljenih projekata.

XV. Prijave pružatelja medijskih usluga i neprofitnih pružatelja elektroničkih publikacija Udruga Cenzura plus, Udruga KLAP!, Odbojkaški klub Posavina Brod, Udruga Pogledaj.to, Udruga proizvođača rakije iz voća »Upriv«, Udruga Radio Student, Fantastično dobra institucija – FADE IN, Udruga za promicanje kulture Kulturtreger, Janus d.o.o., Radio postaja Ploče d.o.o., Megamix d.o.o., Radio M – Udruga mladeži Vela Luka, Radio Ragusa d.o.o. i Reful radio d.o.o. odbacuju se.

Obrazloženje

Agencija za elektroničke medije je objavila Javni natječaj broj 01/15 za raspodjelu sredstava Fonda za poticanje pluralizma i raznovrsnosti elektroničkih medija – nakladnika radija, neprofitnih pružatelja medijskih usluga televizije i radija iz članka 19. i 79. ZEM-a, neprofitnih pružatelja elektroničkih publikacija, neprofitnih proizvođača audiovizualnih i radijskih programa za 2015. i 2016. godinu, klasa: 612-12/15-09/0002, urbroj: 567-02/01-15-01 od 12. ožujka 2015. (»Narodne novine« broj 31/15) predmet kojeg je raspodjela sredstava za poticanje proizvodnje i objavljivanje radijskih programa nakladnika radija na lokalnoj i regionalnoj razini te nakladnika neprofitnog radija, neprofitnih pružatelja medijskih usluga televizije i radija iz članaka 19. i 79. ZEM-a, neprofitnih pružatelja elektroničkih publikacija te neprofitnih proizvođača audiovizualnih i radijskih programa koji su od javnog interesa, a osobito su važni za: ostvarivanje prava građana na javno informiranje, poticanje kulturne raznolikosti i njegovanje baštine, razvoj odgoja i obrazovanja, razvoj znanosti, razvoj umjetnosti, poticanje stvaralaštva na narječjima hrvatskoga jezika, poticanje posebnih kulturnih projekata i manifestacija, nacionalne manjine u Republici Hrvatskoj, poticanje razvoja svijesti o ravnopravnosti spolova i drugih najviših vrednota ustavnoga poretka, poticanje svijesti o ravnopravnosti rodnih identiteta i spolnoj orijentaciji, poticanje kvalitetnih programa za djecu i mlade kojima je cilj promicanje njihove dobrobiti, podizanje svijesti javnosti o sposobnostima i doprinosu osoba s invaliditetom, kao i promicanje i poštovanje njihovih prava i dostojanstva uključujući borbu protiv stereotipa, predrasuda i štetnih postupaka prema osobama s invaliditetom, povijesno vjerodostojno prikazivanje Domovinskoga rata, razvoj i poticanje programa medijske pismenosti, zaštitu okoliša, promociju zdravlja i poticanje zdravstvene kulture.

Predmetni javni natječaj objavljen je i na internetskim stranicama Agencije za elektroničke medije, a rok za dostavu prijava je iznosio 30 dana od dana objave javnog natječaja u »Narodnim novinama« te je istekao 17. travnja 2015.

Prijave na javni natječaj podnijelo je 116 nakladnika radija te neprofitnih pružatelja medijski usluga radija iz članka 19. i 79. ZEM-a, 1 neprofitni pružatelj medijskih usluga televizije iz članka 19. i 79. ZEM-a, 21 neprofitni pružatelj elektroničke publikacije, 3 neprofitna proizvođača audiovizualnog programa te 2 neprofitna proizvođača radijskog programa.

Prijava s dokumentacijom dostavljala se putem web-aplikacije koju je nakon dovršetka prijave trebalo dostaviti u 1 (jednom) papirnatom primjerku – izvornik s potpisom odgovorne osobe. Izvornik, koji je morao biti identičan tiskanom primjerku, dostavljao se u 8 (osam) primjeraka u elektroničkom obliku na odgovarajućem prijenosnom mediju. Pod elektroničkim oblikom prijave podrazumijevala se digitalizirana verzija svih dokumenata koji se dostavljaju u tiskanom obliku te je ponuditelj trebo nastojati da elektronički oblik bude u PDF-formatu.

Dokumentacija se obvezatno sastojala od izvatka iz sudskog registra ili drugog propisanog registra u Republici Hrvatskoj, potvrde nadležne porezne uprave o stanju duga vezano uz porezne obveze i obveze za mirovinsko i zdravstveno osiguranje, izjave, ovjerene kod javnog bilježnika, da podnositelju i osobi ovlaštenoj po zakonu za zastupanje nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zloupotreba položaja i ovlasti, zloupotreba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca, izjave, ovjerene kod javnog bilježnika, da nakladnik nije poduzetnik u teškoćama u smislu članka 9. do 12. Smjernica Zajednice o državnim potporama za sanaciju i restrukturiranje poduzeća u teškoćama (2004/C 244/02., 2009/C 156/02. i 2012/C 296/02), potvrde (obavijesti) nadležnog tijela da mu je dodijeljena potpora male vrijednosti u 2012., 2013. i 2014. godini ili izjave ovjerene kod javnog bilježnika da su/nisu u razdoblju 2012., 2013. i 2014. godine dodijeljene potpore u određenom iznosu (izjava se nalazila na web-

-stranicama AEM-a te ju je bilo potrebno ispuniti i ovjeriti kod javnog bilježnika) i statut medija.

Navedene isprave nisu smjele biti starije od 60 dana od dana objave javnog natječaja u »Narodnim novinama«.

Prema uvjetima raspisanog Javnog natječaja, sredstva Fonda ne mogu se dodijeliti: nakladnicima radija kojima je Vijeće za elektroničke medije izreklo opomenu u prethodnih 12 mjeseci i/ili koji su u prethodnih 12 mjeseci prekršajno kažnjeni na temelju pravomoćne sudske odluke zbog kršenja odredbi Zakona o elektroničkim medijima, nakladnicima koji nemaju statut medija, nakladnicima koji su poduzetnici u teškoćama u smislu članka 9. do 12. Smjernica Zajednice o državnim potporama za sanaciju i restrukturiranje poduzeća u teškoćama (2004/C 244/02., 2009/C 156/02. i 2012/C 296/02), nakladnicima kojima je naložen povrat nezakonite državne potpore ili se nalaze u postupku povrata potpore.

Vijeće je analiziralo i ocjenjivalo predložene programe pojedinog podnositelja sukladno kriterijima za dodjelu potpore koji su propisani Zakonom o elektroničkim medijima, Pravilnikom o Fondu za poticanje pluralizma i raznovrsnosti elektroničkih medija te Javnim natječajem broj 01/15 te obuhvaćaju:

1. Značenje radijskog programa za realizaciju tema iz članka 6. Pravilnika. Kriteriji se odnose na:

• značenje prijavljenog programskog usmjerenja emisije za ostvarivanje prava na javno informiranje i na obaviještenost svih državljana Republike Hrvatske, pripadnika hrvatskih nacionalnih manjina i zajednica u inozemstvu, te ostvarivanje prava nacionalnih manjina u Republici Hrvatskoj; ostvarivanje ljudskih prava i političkih prava građana te unaprjeđivanje pravne i socijalne države te civilnog društva; djecu i mlade ili su namijenjeni djeci i mladima; osobe s posebnim potrebama; očuvanje hrvatskoga nacionalnog i kulturnog identiteta; poticanje kulturnog i umjetničkog stvaralaštva, kulturu javnog dijaloga; razvoj obrazovanja, znanosti, umjetnosti i športa, zaštitu prirode, okoliša i ljudskog zdravlja, poticanje medijske pismenosti,

• razrađenost i obrazloženost relevantnosti teme i potreba ciljanih publika zbog kojih je ta tema u skladu s javnim interesom,

• izvornost ponuđenog sadržaja (do koje se mjere u okviru programa obrađuju teme koje nisu prisutne u ostalim medijima),

• predloženi sadržaj mora biti usmjeren javnosti i na širenje kritičkog mišljenja i prostora javnog dijaloga,

• ostvarena suradnja s drugim medijima, civilnim društvom i zainteresiranom javnošću koja je važna za prikupljanje relevantnih informacija i pripreme kvalitetnog medijskog sadržaja. Uspostavljeno partnerstvo s predstavnicima svih zainteresiranih dionika pripomaže stalnom i uspješnom poticanju proizvodnje medijskog sadržaja,

2. Kvaliteta i sadržajna inovativnost ponuđenog radijskog programa:

a) Sadržajna kvaliteta

• aktualnost

• profesionalnost (poštivanje novinarskih standarda i etike, pripremljenost za temu koja se obrađuje).

b) Kvaliteta realizacije

• uključuje različite elemente u odnosu na medij (korištenje jingleova/špica, programske najave)

• dinamika i plan provedbe (plan emitiranja koji sadrži naslov emisije, trajanje emisije/kartice teksta, ritam objavljivanja (dnevni, tjedni, mjesečni)

• realnost troškova prijavljenog programskog usmjerenja sadržaja/emisije.

c) Inovativnost

• odabir više tema i inovativniji pristup u okviru predloženog programskog usmjerenja sadržaja/emisije kada je moguće jednom temom obuhvatiti više tema iz članka 6. stavka 1. Pravilnika

• upotreba različitih novinarskih oblika

• komunikativnost (određuje postoji li komunikacija između novinara i slušatelja, odnosno jesu li na neki način utjecali/sudjelovali u njezinom stvaranju).

3. Interes za opći, odnosno lokalni ili regionalni kulturni razvitak

Kriterij se odnosi na prilagođenost sadržaja publikama i mediju kojim se prenosi.

4. Dostupnost programa i sadržaja osobama s invaliditetom, a kriterij se ostvaruje korištenjem primjerice: podnaslova, znakovnog jezika, zvučnim opisom, tekstualnim prevođenjem.

Prijavama neprofitnih pružatelja elektroničkih publikacija Centar za cjeloviti razvoj, Info zona, Udruga Jedna nova poruka, Udruga Slobodni Filozofski, Udruga studenata za promicanje kulturnih sadržaja »Ziher«, Udruga u ime obitelji i Udruga za razvoj audio vizualne umjetnosti Metamedij nisu dodijeljena sredstva Fonda budući da ponuđeni projekt nije dobio najmanje 50% od ukupnog broja mogućih bodova prijavljenih projekata sukladno uvjetima propisanim Javnim natječajem.

Slijedeći pružatelji medijskih usluga nisu ispunili postupovne pretpostavke za analizu i ocjenu njihovih prijava budući da njihove prijave nisu potpune:

1. Udruga Cenzura plus – izvadak iz sudskog registra ili drugog propisanog registra u Republici Hrvatskoj (ne stariji od 60 dana od dana objave javnog natječaja); potvrdu nadležne porezne uprave o stanju duga vezano uz porezne obveze i obveze za mirovinsko i zdravstveno osiguranje; izjavu, ovjerenu kod javnog bilježnika, da podnositelju i osobi ovlaštenoj po zakonu za zastupanje nije izrečena pravomoćna osuđujuća presuda za jedno ili više sljedećih kaznenih djela: udruživanje za počinjenje kaznenih djela, primanje mita u gospodarskom poslovanju, davanje mita u gospodarskom poslovanju, zloupotreba položaja i ovlasti, zloupotreba obavljanja dužnosti državne vlasti, protuzakonito posredovanje, primanje mita, davanje mita, prijevara, računalna prijevara, prijevara u gospodarskom poslovanju i prikrivanje protuzakonito dobivenog novca; potvrdu (obavijest) nadležnog tijela da mu je dodijeljena potpora male vrijednosti u 2013., 2014. i 2015. godini ili izjavu ovjerenu kod javnog bilježnika da su/nisu u razdoblju 2013., 2014. i 2015. godine dodijeljene potpore u određenom iznosu; bilancu, račun dobiti i gubitka, bilancu i izvještaj o prihodima i rashodima neprofitnih organizacija odnosno odgovarajući financijski izvještaj za prethodnu godinu; dokument izdan od bankarskih ili drugih financijskih institucija kojim se dokazuje solventnost gospodarskog subjekta; statut medija te ugovor o emitiranju programa/sadržaja s nakladnikom televizije ili radija na lokalnoj i regionalnoj razini dostavljeni su samo putem web-aplikacije, ali ne i u tiskanoj formi,

2. Udruga KLAP! – nije dostavljena Knjiga primitaka i izdataka

3. Odbojkaški klub Posavina Brod – nije dostavljen izvadak iz sudskog registra ili drugog propisanog registra u Republici Hrvatskoj (ne stariji od 60 dana od dana objave javnog natječaja) te potvrda o solvetnosti,

4. Udruga Pogledaj.to – nije dostavljen Statut medija,

5. Udruga proizvođača rakije iz voća »Upriv« – cjelokupna dokumentacija iz poglavlja I., II. i III. Javnoga natječaja dostavljena samo putem web aplikacije, ali ne i u tiskanoj formi,

6. Radio M – Udruga mladeži Vela Luka – nije dostavljen Statut medija,

7. Radio Ragusa d.o.o. – nije dostavljen odgovarajući financijski izvještaj, a Statut medija dostavljen je samo putem web-aplikacije, ali ne i u tiskanoj formi,

8. Reful radio d.o.o. – nije dostavljena potvrda nadležne porezne uprave o stanju duga vezano za porezne obveze i obveze za mirovinsko i zdravstveno osiguranje,

9. Megamix d.o.o. – cjelokupno financijsko izvješće dostavljeno je putem web aplikacije ali ne i u tiskanoj formi,

10. Udruga Radio Student – cjelokupno financijsko izvješće dostavljeno je putem web-aplikacije, ali ne i u tiskanoj formi,

11. Fantastično dobra institucija – FADE IN – dostavljen preslik izvadka iz propisanog registra i preslik potvrde porezne uprave o stanju duga vezano uz porezne obveze i obveze za mirovinsko i zdravstveno osiguranje,

12. Udruga za promicanje kulture Kulturtreger – dostavljen preslik izvadka iz propisanog registra,

13. Janus d.o.o. – dostavljen preslik dokumenta o solventnosti,

14. Radio postaja Ploče d.o.o. – dostavljen preslik izvadka iz propisanog registra, a Statut medija samo putem web-aplikacije.

S obzirom na to da se analizirati i ocjenjivati mogu samo programi/projekti iz pravodobne i potpune prijave koje ispunjavaju sve propisane uvjete, na temelju odredbe članka 14. stavka 2. Pravilnika odlučeno je kao u točki XV. izreke ove Odluke.

Pružatelji medijskih usluga iz točke I. izreke ove Odluke dostavili su pravodobne i potpune prijave koje su ispunjavale sve propisane uvjete te su im, nakon analize i ocjene prema članku 14. Pravilnika, dodijeljena sredstva Fonda razmjerno ukupnoj ocjeni i intenzitetu potpore iz članka 4. tog Pravilnika.

Slijedom iznesenog, na temelju odredbe članka 64. Zakona o elektroničkim medijima, članka 130. stavka 1. točke 2. i članka 150. Zakona o općem upravnom postupku (»Narodne novine« broj 47/09), članka 11. stavka 4., članka 12., članka 13., članka 14., članka 17. i članka 18. Pravilnika odlučeno je kao u točki I. – XV. izreke ove Odluke.

UPUTA O PRAVNOM LIJEKU

Protiv ove Odluke nije dopuštena žalba, ali se može pokrenuti upravni spor pred mjesno nadležnim upravnim sudom u roku od 30 dana od dana dostave odluke. Tužba se predaje sudu neposredno u pisanom obliku, usmeno na zapisnik ili se šalje poštom, odnosno dostavlja elektronički.

Klasa: 612-12/15-09/0002

Urbroj: 567-02/01-15-02

Zagreb, 1. srpnja 2015.

VIJEĆE ZA ELEKTRONIČKE MEDIJE

Predsjednica Vijeća

Mirjana Rakić, v. r.

77 15.07.2015 Odluka Agencije za elektroničke medije klasa: 612-12/15-09/0002, urbroj: 567-02/01-15-02 od 1. srpnja 2015.

77 15.07.2015 Odluka Agencije za elektroničke medije klasa: 612-12/15-09/0002, urbroj: 567-02/01-15-02 od 1. srpnja 2015.

77 15.07.2015 Odluka Agencije za elektroničke medije klasa: 612-12/15-09/0002, urbroj: 567-02/01-15-02 od 1. srpnja 2015.

77 15.07.2015 Odluka Agencije za elektroničke medije klasa: 612-12/15-09/0002, urbroj: 567-02/01-15-02 od 1. srpnja 2015.

77 15.07.2015 Odluka Agencije za elektroničke medije klasa: 612-12/15-09/0002, urbroj: 567-02/01-15-02 od 1. srpnja 2015.